کابل ده یوز بیرگن حادثه امریکا قوشمه ایالتلری تامانیدن قاره لندی
امریکا قوشمه ایالتلری افغانستان نینگ پایتختی کابل ده گی باقرالعلوم مسجدیگه هجوم قیلینگن لیگینی قتیق بیر شکلده قاره له گن لیگینی بیلدیردی.
آق اوی ملی خوفسیزلیک شوراسی تامانیدن بیریلگن تحریری بیاناتده خائینانه هجوم نینگ "اولکه ده گی مذهبی بحراننی کوپه ییشی" اوچون عملگه آشیریلگن لیگی قید ایتیلگن.
استقرارلی، رفاه و تینچ لیک برقرار بولگن بیر افغانستان بنا ایتیش توغریسیده امریکا قوشمه ایالتلری و خلق ارا اورتاقلری نینگ افغانستان خلقی و حکومتی بیلن بیرگه لیکده هم جهت لیک کورستیب فعالیت آلیب باریش تعهدی نینگ دوام ایتیب تورگن لیگی بیلدیریلگن.
افغانستان لیک اداره چیلر پایتخت کابلده هزاره لرنینگ باقرالعلوم مسجدیگه هجوم قیلینگن لیگی باعث 30 کیشی اولیب 80 نفرنینگ یره لنگن لیگینی بیان ایتگن ایدیلر.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
